ಯುವತಿಯರ ಅಚ್ಚು ಮೆಚ್ಚಿನ ಫ್ಯಾನ್ಸಿ ʼಕಾಲ್ಗೆಜ್ಜೆʼ ಇಂದಿನ ಈ ಫ್ಯಾಷನ್ ಜಗತ್ತಿನಲ್ಲಿ ಯುವತಿಯರ ಅಚ್ಚು ಮೆಚ್ಚಿನ ಕಾಲ್ಗೆಜ್ಜೆ ಇದೀಗ ಮತ್ತಷ್ಟು ಅಲಂಕಾರಗೊಂಡು ಫ್ಯಾನ್ಸಿ ರೂಪವನ್ನು ಪಡೆಯುತ್ತಿವೆ. ಯುವತಿಯರಿಂದ ಹಿಡಿದು ಮಧ್ಯ ವಯಸ್ಕ ಮಹಿಳೆಯರವರೆಗೂ ಮೆಚ್ಚುಗೆ ಪಡೆದುಕೊಂಡಿವೆ ಈಗಿನ ಟ್ರೆಂಡಿ ಕಾಲ್ಗೆಜ್ಜೆಗಳು. ಕಾಲ್ಗೆಜ್ಜೆ ಎಂದರೆ ಸಾಂಪ್ರದಾಯಿಕ ಮಾದರಿಯ ಬೆಳ್ಳಿಯ ಗೆಜ್ಜೆಯಲ್ಲ. ಈಗ ಆಂಟಿಕ್ ಕಾಲ್ಗೆಜ್ಜೆಗಳು, ಫ್ಯಾನ್ಸಿ ಕಾಲ್ಗೆಜ್ಜೆಗಳು, ನವೀನ ಶೈಲಿಯ ಕಾಲ್ಗೆಜ್ಜೆಗಳು ಮಾರುಕಟ್ಟೆಯಲ್ಲಿ ದೊರೆಯುತ್ತವೆ. ಬಟ್ಟೆಯ ಬಣ್ಣಕ್ಕೆ ಮ್ಯಾಚ್ ಆಗುವ, ಧರಿಸಲು ಆರಾಮವೆನಿಸುವ ಕಾಲ್ಗೆಜ್ಜೆಯ ಆಯ್ಕೆ ಹೆಚ್ಚು ಸೂಕ್ತ. ಬೆಳ್ಳಿ, ಬ್ಲಾಕ್ ಮೆಟಲ್, ಗೋಲ್ಡನ್ ಕಲರ್ ಹೀಗೆ ನಾನಾ ರೀತಿಯ ಬಗೆ ಬಗೆಯ ವಿನ್ಯಾಸದ ಗೆಜ್ಜೆಗಳು ಕನ್ಯೆಯರಿಗೆ ಪ್ರಿಯವಾಗತೊಡಗಿವೆ. ಸಮಾರಂಭಗಳಿಗೆ ಕಾಲಿನ ಅಂದ ಹೆಚ್ಚಿಸಲು ಬೇಕೆ ಬೇಕು ಕಾಲ್ಗೆಜ್ಜೆಗಳು.